Norges Kystfiskarlag - sei
Fritt seifiske for den minste flåten
Fiskeridirektøren har besluttet å innføre fritt fiske etter sei nord for 62°N for fartøy i lukket gruppe under 11 meter hjemmelslengde som fisker med konvensjonelle redskap.
Beslutningen har virkning fra og med mandag 16. juli.
Overføring av sei til åpen gruppe
Norges Kystfiskarlag synes det er positivt at åpen gruppe har fisket såpass godt på seien, og mener fisket i gruppa bør få fortsette så lenge som mulig. Ifølge statistikk fra Fiskeridirektoratet ligger åpen gruppe innen kort tid an til å ha fisket opp sitt tildelte seikvantum.
Ettersom det gjenstår en del seikvantum i lukket gruppe under 11 meter, foreslår Norges Kystfiskarlag at det overføres inntil 1000 tonn fra lukket gruppe under 11 meter til åpen gruppe.
Videre ber vi om at det gjøres en ny vurdering om overføring fra lukket gruppe under 11 meter til åpen gruppe innen utgangen av november.
Ut fra hva vi kan se ligger det an til at åpen gruppe vil fiske opp sin kvote i løpet av relativt kort tid.